Humphrey Bogart

Humphrey DeForest Bogart () oli yhdysvaltalainen Oscar-palkittu näyttelijä. Hän oli aikansa tunnetuimpia elokuvatähtiä.

Bogart näytteli lukuisissa film noir -elokuvissa. Hän esitti muun muassa kahta rikoskirjallisuuden tunnetuinta yksityisetsivää, Sam Spadea elokuvassa Maltan haukka (1941) ja Philip Marlowea elokuvassa Syvä uni (1946). Vuonna 1942 hän teki tunnetuimman roolinsa elokuvassa Casablanca.

Bogart tunnettiin ulkoisesti kovan ja kyynisen mutta sisimmältään herkän miehen tulkitsijana. Hänen näyttelemistyylinsä oli vähäeleinen mutta ilmaisuvoimainen, ja hän tulkitsi taitavasti hyvin erilaisia rooleja gangstereista romanttisiin sankareihin.

Bogart sai Oscar-palkinnon roolistaan elokuvassa Afrikan kuningatar (1951). Hänen myöhemmistä elokuvistaan tunnetuimpia ovat Kaunis Sabrina (1954) ja Mitä kovemmin he kaatuvat (1956), joka jäi myös viimeiseksi.

Elämä ja ura
Nuoruus
Humphrey Bogart syntyi vuonna 1899 New Yorkissa hyvin toimeentulevaan perheeseen. Hänen isänsä Belmont oli lääkäri ja äitinsä Maude Humphrey menestynyt kuvittaja. Perheeseen syntyi vielä kaksi tyttöä.

Bogart opiskeli 14-vuotiaasta alkaen New York Trinity Schoolissa ja joutui kertaamaan kolmannen vuotensa tulirokkoon sairastumisen vuoksi.

Bogart aloitti vuonna 1917 opinnot Phillips Academy -preppauskoulussa Andoverissa Massachusettsissa. Hän ei kuitenkaan ollut kiinnostunut lääketieteen opinnoista myöhemmin Yalen yliopistossa, joten hän keskeytti heikosti sujuneet opintonsa ja palasi kotiin. Siellä hän ei enää saanut vanhemmiltaan elatusta, joten hän liittyi Yhdysvaltain laivastoon vuonna 1918. Hän palveli Leviathanilla kuljetussaattueissa Atlantin yli ensimmäisen maailmansodan aikana.

Bogart kertoi haavoittuneensa suuhun eräällä Atlantin ylityksellä saksalaisen sukellusveneen hyökkäyksessä, minkä seurauksena hänen ylähuulensa osittain halvaantui. Toisen tarinan mukaan ylähuulen halvaantumisen oli aiheuttanut Bogartin isä lyödessään 10-vuotiasta poikaansa. Bogartin epätavallinen ylähuuli antoi hänelle joka tapauksessa muista näyttelijöistä erottuvan ilmeen ja puhetavan.

Näyttelijän ura
Kotiuduttuaan laivastosta sodan päätyttyä marraskuussa 1918 Bogart teki sekalaisia töitä. Työskenneltyään World Films -elokuvayhtiön toimistoapulaisena hän pääsi teatterin näyttämöjohtajaksi ja alkoi saada sen jälkeen pieniä teatterirooleja. Niistä ensimmäinen kriitikkojen huomion kiinnittänyt rooli oli näytelmässä Meet the Wife (1923–1924).

Bogartin ensimmäinen elokuvarooli oli Fox Studiosin lyhytelokuvassa Broadway’s Like That (1930). Sitä seurasi sarja Foxin elokuvia, jotka eivät kuitenkaan vielä tehneet hänestä tunnettua. Fox purki Bogartin sopimuksen 16 kuukauden jälkeen, sillä studio ei uskonut Bogartin vetoavan naiskatsojiin erikoisen ilmeensä ja sössöttävän puhetapansa johdosta.

Bogartin läpimurto oli Broadway-näytelmä Kivettynyt metsä (1935). Hän sai Duke Manteen roolistaan ylistävät arvostelut, ja kun elokuvayhtiö Warner Bros. osti näytelmän elokuvaoikeudet, pääosan esittäjä Leslie Howard vaati myös Bogartin mukaan elokuvaan. Vuonna 1936 julkaistu elokuva oli menestys ja teki Bogartista elokuvatähden.

Bogart näytteli Hollywoodissa vuosien 1936–1941 välillä 29 elokuvassa. Hän esitti tällä kaudella yleensä gangsteria tai jotain muuta rikollista. Vuonna 1941 Bogart näytteli menestyselokuvissa High Sierra ja Maltan haukka, ja vuonna 1942 yökerhonpitäjä Rick Blinea klassikoksi nousseessa Casablancassa, josta hän sai miespääosan Oscar-ehdokkuuden. Casablancaa seurasi sarja samankaltaisia rooleja, kunnes Bogart sai ainoan Oscarinsa roolistaan jokilaivan kapteenina elokuvassa Afrikan kuningatar (1951).

Yksityiselämä
pienoiskuva|Bogart ja Lauren Bacall radio­haastattelussa toisen maailman­sodan aikana.
Vuonna 1926 Bogart meni naimisiin näyttelijä Helen Menkenin kanssa, mutta pariskunta erosi jo puolentoista vuoden jälkeen. Toisen avioliittonsa hän solmi vuonna 1928 Mary Philipsin kanssa. He alkoivat tehdä uraa eri puolilla maata ja erosivat vuonna 1937. Bogartin seuraava avioliitto oli Mayo Methotin kanssa 1938–1945. Liitto oli myrskyisä, ja pariskunta sai lisänimen ”taistelevat Bogartit”. Bogartin neljäs vaimo oli näyttelijä Lauren Bacall, jonka kanssa hän oli naimisissa syöpään kuolemiseensa asti vuonna 1957. Bacallilla ja Bogartilla on kaksi lasta, tytär Leslie ja poika Stephen Humphrey Bogart. Bogart teki Bacallin kanssa neljä suosittua elokuvaa: Kirjava satama (1944), Syvä uni (1946), Pimeä käytävä (1947) ja Myrskyvaroitus (1948).

Merkitys ja tunnustukset
Vaikka Bogartilla voi olla ihmisten mielikuvissa fedora-hattu, trenssitakki ja huulten välissä savuke, hän oli monipuolinen näyttelijä, joka esitti muutaman kovapintaisen tyyppihahmon lisäksi myös muun muassa komediallisia hahmoja, liikemiestä ja psykopaattia.

Yhdysvaltain elokuvainstituutti nimesi vuonna 1999 Bogartin kaikkien aikojen mieselokuvatähdeksi. Lisäksi Bogart sai elokuvaurastaan tähden Hollywood Walk of Famelle, osoitteeseen 6322 Hollywood Boulevard.

 Filmografia 
pienoiskuva|Bogart elokuvassa Casablanca (1942).
pienoiskuva|Bogart elokuvan Afrikan kuningatar (1951) trailerissa.
 Elokuvat Vuosi Suomenkielinen nimi Alkuperäinen nimi Rooli 1930   Up the River  Steve Jordan  A Devil with Women  Tom Standish 1931  Sielu ja ruumis  Body and Soul  Jim Watson  The Bad Sister  Valentine Corliss  A Holy Terror  Steve Nash 1932   Love Affair  Jim Leonard  Big City Blues  Shep Adkins Hänen vaimonsa rikos  Three on a Match  Harve 1934  Syyllinen  Midnight  Gar Boni 1936  Kivettynyt metsä  The Petrified Forest  Duke Mantee Suuri razzia  Bullets or Ballots  Nick ”Bugs” Fenner  Two Against the World  Sherry Scott Myrsky Karibian merellä  China Clipper  Hap Stuart Kauhujen saari  Isle of Fury  Valentine ”Val” Stevens 1937  Musta legioona  Black Legion  Frank Taylor Poliisin salaisuus  The Great O’Malley  John Phillips Yön kasvot  Marked Woman  David Graham Gangsterivalmentaja  Kid Galahad  Turkey Morgan Rikollisen kunnia  San Quentin  Joe ”Red” Kennedy Varjojen kadut  Dead End  Hugh ”Baby Face” Martin Kulissien takana  Stand-In  Doug Quintain 1938   Swing Your Lady  Ed Hatch  Crime School  Mark Braden  Men Are Such Fools  Harry Galleon Hajoitettu liiga  Racket Busters  John ”Czar” Martin Salaisia voimia  The Amazing Dr. Clitterhouse  ”Rocks” Valentine Likakasvoiset enkelit  Angels with Dirty Faces  James ”Jim” Frazier 1939   King of the Underworld  Joe Gurney Oklahoman sankari  The Oklahoma Kid  Whip McCord Kuolemaantuomitun tunnustus  You Can’t Get Away with Murder  Frank Wilson Synkkä voitto  Dark Victory  Michael O’Leary Kuohuva 20-luku  The Roaring Twenties  George Hally  The Return of Doctor X  tohtori Maurice Xavier / Marshall Quesne Näkymättömät kahleet  Invisible Stripes  Charles ”Chuck” Martin 1940  Sankari Virginiasta  Virginia City  John Murrell Yökerhon kuningatar  It All Came True  Grasselli / Chips Maguire Mr. Sarto pitää razzian  Brother Orchid  Jack Buck He ajavat öisin  They Drive by Night  Paul Fabrini 1941  High Sierra  High Sierra  Roy Earle Vaunut vierivät yössä  The Wagons Roll at Night  Nick Coster Maltan haukka  The Maltese Falcon  Sam Spade Kuoleman lasti  All Through the Night  Alfred ”Gloves” Donahue 1942  Tässä meidän elämässämme  In This Our Life  mies pöydässä (cameo-rooli) Herttua palaa jälleen  The Big Shot  Joseph ”Duke” Berne Yli Tyynenmeren  Across the Pacific  Rick Leland Casablanca  Casablanca  Richard ”Rick” Blaine 1943  Matkalla Muurmanskiin  Action in the North Atlantic  yliperämies Joe Rossi Sahara  Sahara  kersantti Joe Gunn Onnen tähti  Thank Your Lucky Stars  oma itsensä 1944  Pirunsaaren vangit  Passage to Marseille  Jean Matrac Kirjava satama  To Have and Have Not  Harry ”Steve” Morgan 1945  Ristiriitoja  Conflict  Richard Mason 1946  Syvä uni  The Big Sleep  Philip Marlowe Ei hyvästi – vaan näkemiin  Never Say Goodbye  Philin Bogart-imitoinnin ääni Herttua seikkailee  Two Guys from Milwaukee  oma itsensä 1947  Kuumat paikat  Dead Reckoning  kapteeni Warren ”Rip” Murdock Miehen rikos  The Two Mrs. Carrolls  Geoffrey Carroll Pimeä käytävä  Dark Passage  Vincent Parry  Always Together  oma itsensä 1948  Sierra Madren aarre  The Treasure of the Sierra Madre  Fred C. Dobbs Myrskyvaroitus  Key Largo  majuri Frank McCloud 1949  Tuomion tie  Knock on Any Door  Andrew Morton Tokio Joe  Tokyo Joe  Joseph ”Joe” Barrett 1950  Paholaislentäjä  Chain Lightning  everstiluutnantti Matthew ”Matt” Brennan Hermot pinnalla  In a Lonely Place  Dixon Steele 1951  Puuttuva rengas  The Enforcer  piirisyyttäjä Martin Ferguson Damaskus – vaarojen kaupunki  Sirocco  Harry Smith Afrikan kuningatar  The African Queen  Charlie Allnut 1952  Viimeinen uhkaus  Deadline – U.S.A.  Ed Hutcheson Kaksi iloista merimiestä Balissa  Road to Bali  oma itsensä 1953  Hornansirkus  Battle Circus  majuri Jed Webbe Afrikan aarre  Beat the Devil  Billy Dannreuther 1954  Lemmenarpajaiset  The Love Lottery  oma itsensä Cainen kapina  The Caine Mutiny  komentajakapteeni Philip Francis Queeg Kaunis Sabrina  Sabrina  Linus Larrabee Paljasjalkakreivitär  The Barefoot Contessa  Harry Dawes 1955  Enkelten keittiö  We’re No Angels  Joseph Luojan vasen käsi  The Left Hand of God  James ”Jim” Carmody Kauhun hetkiä  The Desperate Hours  Glenn Griffin 1956  Mitä kovemmin he kaatuvat  The Harder They Fall  Eddie Willis Lyhytelokuvat Vuosi Suomenkielinen nimi Alkuperäinen nimi Rooli 1928   The Dancing Town  mies oviaukossa 1930   Broadway’s Like That  Ruthin sulhanen 1936   Breakdowns of 1936 oma itsensä 1937   Breakdowns of 1937 1938   Breakdowns of 1938  For Auld Lang Syne  Swingtime in the Movies 1941   Breakdowns of 1941 1942   Breakdowns of 1942 1943   Oklahoma Outlaws  McCord 1944   I Am an American  oma itsensä  Report from the Front  oma itsensä / kertoja 1945   Hollywood Victory Caravan oma itsensä 1948   Screen Snapshots: Photoplay Gold Medal Awards 1950  Hollywoodin kymppi  The Hollywood Ten 1952   U.S. Savings Bonds Trailer

 Televisio Vuosi Suomenkielinen nimi Alkuperäinen nimi Jakson nimi Rooli 1951 Toast of the Town Toast of the Town  "Episode 5.6" oma itsensä 1953  "Episode 6.25" The Jackie Gleason Show  The Jackie Gleason Show  "May 6, 1953" The Jack Benny Program  The Jack Benny Program  "Humphrey Bogart Show"  Babyface Bogart 1954  Person to Person  Person to Person  "Episode 2.1"  oma itsensä 1955  Producers’ Showcase  Producers’ Showcase  "The Petrified Forest"  Duke Mantee

 Teatteri Broadway-näytelmät New York Cityssä New Yorkissa Vuosi Suomenkielinen nimi Alkuperäinen nimi Rooli Paikka 1922   Drifting  Ernie Crockett / kolmas aviomies  Playhouse Theatre  Swifty  Tom Proctor 1923–1924   Meet the Wife  Gregory Brown  Klaw Theatre 1924   Nerves  Bob Thatch  Comedy Theatre 1925   Hell’s Bells  Jimmy Todhunter  Wallack’s Theatre 1925–1926   Cradle Snatchers  Jose Vallejo  Music Box Theatre 1927–1928   Saturday’s Children  Rims O’Neil  Booth Theatre ja Forrest Theatre 1927   Baby Mine  Alfred Hardy  Chanin’s 46th Street Theatre 1929   Skyrocket  Vic Ewing  Lyceum Theatre 1929–1930   It’s a Wise Child  Roger Baldwin  Belasco Theatre 1931   After All  Duff Wilson  Booth Theatre 1932   I Loved You Wednesday  Randall Williams  Sam H. Harris Theatre  Chrysalis  Don Ellis  Martin Beck Theatre 1933   Our Wife  Jerry Marvin  Booth Theatre  The Mask and the Face  Luciano Spina  Guild Theatre 1934   Invitation to a Murder  Horatio Channing  Theatre Masque 1935  Kivettynyt metsä  The Petrified Forest  Duke Mantee  Broadhurst Theatre

 Palkintoja ja ehdokkuuksia 

 1944 Oscar-ehdokkuus: paras miespääosa elokuvassa Casablanca (Casablanca, 1942)
 1949 Golden Apple -palkinto: Sour Apple
 1952 Oscar-palkinto: paras miespääosa elokuvassa Afrikan kuningatar (The African Queen, 1951)
 1953 BAFTA-ehdokkuus: paras ulkomaalainen miesnäyttelijä elokuvassa Afrikan kuningatar
 1955 Oscar-ehdokkuus: paras miespääosa elokuvassa Cainen kapina (The Caine Mutiny, 1954)

 Lähteet 

 Kirjallisuutta 
 Moilanen, Harri: ”Kuusi kertaa Huston ja Bogart”, essee John Hustonin Bogart-ohjauksista. Filmihullu 6/1985.

 Aiheesta muualla 

 Virallinen Bogart-sivusto

 Documentary 42': Humphrey Bogart... Behind the Legend

Luokka:Yhdysvaltalaiset näyttelijät
Luokka:Hollywood Walk of Fame
Luokka:Vuonna 1899 syntyneet
Luokka:Vuonna 1957 kuolleet
Luokka:Parhaan miespääosan Oscar-palkinnon saajat
Luokka:Amerikanenglantilaiset
Luokka:Amerikanalankomaalaiset
Luokka:Seulonnan keskeiset artikkelit